
 16.10.2017
 BG
 Официален вестник на Европейския съюз
 LI 265/5
 РЕГЛАМЕНТ ЗА ИЗПЪЛНЕНИЕ (ЕС) 2017/1859 НА СЪВЕТА
 от 16 октомври 2017 година
 за прилагане на Регламент (ЕС) 2017/1509 за ограничителни мерки срещу Корейската народнодемократична република
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕС) 2017/1509 на Съвета от 30 август 2017 г. за ограничителни мерки срещу Корейската народнодемократична република и за отмяна на Регламент (ЕО) No 329/2007 (1), и по-специално член 47, параграф 2 от него,
 като взе предвид предложението на върховния представител на Съюза по въпросите на външните работи и политиката на сигурност,
 като има предвид, че:
 (1)
 На 30 август 2017 г. Съветът прие Регламент (ЕС) 2017/1509 на Съвета.
 (2)
 С оглед на продължаването и засилването от страна на КНДР на ядрената програма и програмата за балистични ракети в нарушение на задълженията ѝ, както е посочено в няколко резолюции на СС на ООН, три лица и шест образувания следва да бъдат добавени в списъка на лицата и образуванията в приложения XV и XVI към Регламент (ЕС) 2017/1509.
 (3)
 Поради това приложения XV и XVI към Регламент (ЕС) 2017/1509 следва да бъдат съответно изменени,
 ПРИЕ НАСТОЯЩИЯ РЕГЛАМЕНТ:
 Член 1
 Приложения XV и XVI към Регламент (ЕС) 2017/1509 се изменят, както е посочено в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Люксембург на 16 октомври 2017 година.
 За Съвета
 Председател
 F. MOGHERINI
 (1) ОВ L 224, 31.8.2017 г., стр. 1.
 ПРИЛОЖЕНИЕ
 I.
 Следните лица и образувания се добавят към списъка на лицата, образуванията и органи, поместен в приложение XV към Регламент (ЕС) 2017/1509, под съответните заглавия.
 а)
 Физически лица, посочени в съответствие с член 34, параграф 4, буква а)
 Име (и евентуални псевдоними)
 Идентификационни данни
 Дата на посочване
 Основания
 „31.
 KIM Jong Sik
 Заместник-директор на отдел „Сектор за производство на боеприпаси“.
 16.10.2017 г.
 В качеството си на заместник-директор на отдел „Сектор за производство на боеприпаси“ осигурява подкрепа за ядрените програми на КНДР и за програми на КНДР, свързани с балистични ракети, включително е присъствал на свързани с ядрени и балистични ракети събития през 2016 г. и на представяне през март 2016 г. на онова, което според твърденията на КНДР представлява минитюаризирано ядрено устройство.
 32.
 RI Pyong Chol
 Дата на раждане: 1948 г.
 Първи заместник-директор на отдел „Сектор за производство на боеприпаси“
 16.10.2017 г.
 Като първи заместник-директор на отдел „Сектор за производство на боеприпаси“ заема централна позиция в рамките на програмата на КНДР за балистични ракети. Присъства на повечето опити с балистични ракети и предоставя информация на Kim Jong Un, включително на ядрения опит и церемония през януари 2016 г.“
 б)
 Юридически лица, образувания и органи, посочени в съответствие с член 34, параграф 4, буква а).
 Наименование (и евентуални други имена)
 Местоположение
 Дата на посочване
 Основания
 „5.
 Министерство на народните въоръжени сили
 16.10.2017 г.
 Отговорно за предоставянето на подкрепа и